2016. gada 4. oktobrī Rīkojums Nr. 577

Rīgā (prot. Nr. 50  8. §)

**Par ogļūdeņražu izpētes un ieguves darbu licencēšanas komisiju**

1. Saskaņā ar Ministru kabineta 2015. gada 22. decembra noteikumu Nr. 805 "Noteikumi par ogļūdeņražu meklēšanu, izpēti un ieguvi" 49. punktu izveidot ogļūdeņražu izpētes un ieguves darbu licencēšanas komisiju (turpmāk – komisija) šādā sastāvā:

Komisijas priekšsēdētājs

J. Patmalnieks – Ekonomikas ministrijas valsts sekretāra vietnieks

Komisijas priekšsēdētāja vietniece

O. Bogdanova – Ekonomikas ministrijas Enerģijas tirgus un infra­struktūras departamenta direktore

Komisijas locekļi:

G. Bērziņa – Vides aizsardzības un reģionālās attīstības ministrijas Vides aizsardzības departamenta Vides kvalitātes un atkritumu apsaimniekošanas nodaļas vadītāja

R. Buners – Nacionālo bruņoto spēku Jūras spēku flotiles Krasta apsardzes dienesta Operatīvās nodaļas priekšnieks (ja licences laukums ir noteikts jūrā)

A. Gailis – valsts akciju sabiedrības "Latvijas Jūras administrācija" Hidrogrāfijas dienesta vadītājs (ja licences laukums ir noteikts jūrā)

K. Gāga – Valsts vides dienesta Licenču daļas vecākā eksperte

D. Pipira – valsts sabiedrības ar ierobežotu atbildību "Latvijas Vides, ģeoloģijas un meteoroloģijas centrs" Zemes dzīļu daļas vadītāja

L. Rituma – Satiksmes ministrijas Jūrlietu departamenta direktore

S. Strautiņa – Ekonomikas ministrijas Enerģijas tirgus un infrastruktūras departamenta Licenču un naftas rezervju pārvaldības nodaļas vadītāja

D. Šaknere – Finanšu ministrijas Nodokļu administrēšanas un grāmat­vedības politikas departamenta Metodoloģijas un grāmatvedības politikas nodaļas vecākā referente

R. Vite – Būvniecības valsts kontroles biroja Metodiskās vadības un informācijas pārvaldības departamenta Metodiskās vadības nodaļas eksperts

2. Atzīt par spēku zaudējušu Ministru kabineta 2008. gada 27. novembra rīkojumu Nr. 741 "Par ogļūdeņražu izpētes un ieguves darbu licencēšanas komisiju" (Latvijas Vēstnesis, 2008, 187. nr.).

Ministru prezidents Māris Kučinskis

Ministru prezidenta biedrs,

ekonomikas ministrs Arvils Ašeradens